**Математикадан интеллектуалды ойын**

**Сабақтың тақырыбы:** «Тапқыр достар»

**Сабақтың түрі:**          Интеллектуалды сайыс

**Көрнекілігі:**               Үлестірмелі тапсырмалар, логикалық есептер

**Мақсаты:**
1. Білімділік: Оқушылардың ойлау қабілетін арттыру, ой-өрісін дамыту, жаңашылдық, ғылым мен техниканың жетістіктерін пайдалану. Математикаға ынтасын, зейінін арттыру, алған білімдерін тереңдету.
2. Дамытушылық: Оқушының пәнге деген қызығушылығын арттыру. Оқығанын есте сақтай білуге, тиімді тәсілдерді тез таңдай білуге дағдыландыру. Ой-өрісін кеңейту, логикалық ойлау қаблеттерін дамыту, ұжымшылдық қаблеттерін дамыту.
3. Тәрбиелік: Өз бетімен жұмыс жасай білуге баулу, шапшаңдыққа, ізденімпаздыққа баулу. Сыйластыққа және ұйымшылдыққа, алдарына қойған мақсаттарына жетуге тәрбиелеу және жеке тұлға етіп қалыптастыру.

Ұйымдастыру

1-жүргізуші:
Сонау-сонау алысқа жүзсін десең кемелер,
Тылсым сырлы ғарышқа ұшсын десең денелер.
Математика - ең маңызды ғылым бұл,
Сондықтан да, сол ғылымның тілін біл.

2-жүргізуші:
Жарыс десе жаныңыз,
Жасырғанды табыңыз.
Күш сынасып көріңіз,
Жеткенінше әліңіз (шамаңыз).
Алғырлар мен тапқыштар,
Бар өнерін салады.
Білімді, көп оқыған болса егер,
Бүгінгі күн жеңімпазы болады.

Сәлеметсіздер ме, қонақтар мен оқушылар! Бүгін сіздер мен біздер «Тапқыр достар» атты интеллектуалды сайысқа жиналып отырмыз. Олай болса, сайысқа қош келдіңіздер! Бүгін бізге өз өнерлерін көрсетуге 2 топ келіп отыр. Сайысымыз 3 турдан тұрады. I тур

 1.Таныстыру

             2.Үй жұмысы

 II тур   1. Кім көп біледі?

             2. Математика сабағынан үзінді

III тур   1. Кім жылдам?

              2. Ой толғау

**1 оқушы:**     Біреуінің жүрегінің түгі бар,

                      Біреуінің арқалап жүрген жүгі бар.

                      Бәрінен де бастысы,

                      Барлығының қатты істейтін миы бар.

**Мұғалім:**Енді сайыскерлерімізбен танысып өтейік.

                                   I тур   1.Таныстыру

  1 топ:                     **«*Алғырлар*»**

Топ басшысы:     Құрманбайқызы Нұрай

Топтың ұраны:  «Математик білім қуған жастармыз,

                              Есептерді демде шешіп тастармыз».

  2 топ:                     **«*Тапқырлар*»**

Топ басшысы:     Нұрмаш Айбар

Топтың ұраны:   «Ой арманын кешеміз,

                              Ақылды боп өсеміз,

                              Есепке тұнған әлемнің,

                              Жұмбақ сырын шешеміз».

Психологиялық ахуал

**Мұғалім:**     Ойынымызды бастар алдында бір-бірімізге жақсы көңіл-күй, әдемі бір сезім  сыйлайық.

                                                    Қуанамын мен де,

                                                    Қуанасың сен де.

                                                    Қуанамыз бәріміз,

                                                    Арайлап атқан күнге.

  2.Үй жұмысы

Балаларға үйге тапсырма шығармашылық есептер берілген болатын. Сағаттың ішіндегі сандардың қосындысы 78 болады. Осы сағатты екі сызықпен 3-ке бөлгенде әр   бөліктегінің қосындысы бірдей болу керек

                                                       ЖАУАБЫ: 26+26+26=78

  Бос дөңгелекшелерге 1,2,3,4,5,6,7 сандарын дұрыс орналастыр орналастырсақ шеңбер бойынша қосындысы 12-ге тең болады.

                                                           ЖАУАБЫ: 5+3+4=12

             4+2+6=12

             4+7+1=12

  II тур   1.Кім көп біледі?

 **2 жүргізуші:**Ой ойласаң, көп ойла,

                          Алдын-артын кең ойла.

                          Шат-шалағай болмасын,

                          Асықпастан кең ойла.

|  |  |  |
| --- | --- | --- |
| **10** | **30** | **20** |
| **20** | **10** | **30** |
| **30** | **20** | **10** |

             Оң жақтағы:

**10** – ішінде сандар кездесетін мақалдар айт.

**20**– жазуды жалғастыр

5+5=10

10+10=20

**30** – күн сәулесін құрастыру

        (тақтамен жұмыс)

          Ортасындағы:

**30** – берілген фигураның ішінен үшбұрыштар санау.

**10** – жауабын тап:

        5 + 7                                                           2 + 8

             - 5                                                             - 4

               + 1                                                          + 5

                    -2 -1

               Жауабы: 6                                             Жауабы: 10

**20** – 1 + 23 + 4 + 5 = 33

            Сол жақтағы:

**20** -    (5+3)+20=28 (45-5)+9=49

**30** – семантикалық карта

|  |  |  |  |  |
| --- | --- | --- | --- | --- |
| Жауабы:Шарты: | 20 см | 25 см | 18 см2 | 18 см |
| Тік төртб-ңұз - 6 смені – 3 смS - ? |   |   |  + |   |
| Шаршыныңқабырғасы 5 смP - ? |  + |   |   |   |
| Тік төртб-ңұз – 6 смені – 3 смP - ? |   |   |   |  + |
| Шаршыныңқабырғасы 5 смS - ? |   |  + |   |   |

**10**– Әзіл есептер

1. 1 кг түбіт ауыр ма?

1 кг темір ауыр ма?

1. Бір жанұяда 4 ұл бар. Олардың әрқайсысының 1 қарындасы бар. Сол жанұяда барлығы қанша бала бар?
2. Столдың 4 бұрышы бар. Егер бір бұрышын кесіп тастаса, неше бұрышы қалады?
3. Аспанда қанша аю бар?

Ал жұлдыздар ше?

1. 3 жұмыртқа 3 мин піседі. Сонда бір жұмыртқа неше мин піседі?
2. Біз таксиге ақшаны не үшін төлейміз?

a)      Уақыт үшін

b)      Орын ауыстырғанымыз үшін

c)      Жол үшін

d)      Жылдамдық үшін

2. Математика сабағынан үзінді

Балалар 2 мин ішінде математика сабағынан кішкене үзінді көрсету керек.

**1 жүргізуші**:                    Ең қиыны жарыстың, міне келді,

                                     Мықтылары келіпті жеңсін енді.

                                     Тез жауап бер, ойланып тұрып қалмай,

                                     Осы ойыннан көрейік ерен ерді!

III тур   1. Кім жылдам?

**Мұғалім:**Кім жылдам? Ойыны. Қойылатын сұрақтарға әр топ жылдам жауап беру керек.

«*Алғырлар*» тобына

1. Қосудың заңдары. (ауыст, терім)
2. Фигураның периметрі дегеніміз не?
3. Көпбұрыш деген қандай фигура?
4. Қандай бұрышты сүйір бұрыш деп атайды?
5. 10-ға дейінгі сандардың ішінен жұп сандарды ата.
6. 1 кг-да неше грамм бар? 2 кг -?
7. Ұзындықтың өлшем бірліктерін ата. (мм, см,дм, м, км)
8. Азайту амалының компоненттерін ата. (азайғыш, азайтқыш, айырманың мәні)
9. 1 сағатта неше минут бар?
10. Ешқашан қиылыспайтын түзулер.

«*Тапқырлар*» тобына

1. Қосу амалына кері амал?
2. Әріпті өрнек дегеніміз не?
3. Шаршы деген қандай фигура?
4. Қандай бұрышты доғал бұрыш деп атайды?
5. 10-ға дейінгі сандардың ішінен тақ сандарды ата.
6. 1 т-да неше кг - ? 3 т-да ше?
7. Уақыт өлшем бірліктерін ата. (сек, мин, сағ, тәул, ай, жыл, ғасыр)
8. Қосу амалының компоненттерін ата.
9. 19= онд. бірл.
10. Амалдар ретінен ең бірінші не орындалады?

  2. Ой толғау

**Мұғалім:**    «Математиканы білмесең, дұрыс өмір сүрмейсің» деген пікірге не

                     айтасыңдар?

  Қорытындылау

**2 жүргізуші:**            Жарыстың соңғы сәті таяп қалды,

                             Демеңіздер біз өнерді аяп қалды.

                             Әділқазы сіздерге сөз береміз,

                             Жеңімпаздар кім болып сарапталды?

(Әділқазылар алқасына сөз беріліп, ойыншылар марапатталады)

  **1 жүргізуші:**Жарыс бізге сын болсын,

                              Білмегенге мін болсын.

                              Оқушыларды қолпаштап,

                              Қол соғыңдар кім болсын.

**2 жүргізуші:**         Алдыңызда жайнаған жүздер әні,

                             Сіздермен кездесеміз біздер әлі.

                             Әділқазы, көрермен сау тұрыңыз,

                             Күтеді бізді жарқын күндер әлі!